বেসিসের সহ-সভাপতি এম রাশিদুল হাসান বলেন, এশিয়া এবং ওশেনিয়ান দেশগুলোতে বাংলাদেশের তথ্যপ্রযুক্তি ব্যবসায় সম্প্রসারণের প্রচুর সম্ভাবনা রয়েছে। এই সম্ভাবনাকে কাজে লাগাতে বেসিস বিভিন্ন কার্যক্রম চালিয়ে যাচ্ছে। তারই অংশ হিসেবে বেসিস এই বৈঠকে অংশগ্রহণ করে। ইতোমধ্যেই থাইল্যান্ডের ও মায়ানমারের কয়েকটি কোম্পানি বাংলাদেশি বিভিন্ন কোম্পানির সঙ্গে কাজ করতে আগ্রহ প্রকাশ করেছে। শিগগিরই বাংলাদেশি আরও কিছু কোম্পানির সাথে বিটুবি বৈঠকে অংশগ্রহণের জন্য তারা বাংলাদেশে আসবে।